《送唐介谪英州》
宋代·徐九思

投荒万里岭南行，莫叩天阍诉不平。
忠谠若教无竄逐，奸邪何计竊安荣。
一封疏在铭周鼎，三黜名高重汉京。
最是中霄雷激烈，为君特地发冤声。

作者简介：建州崇安人，字公谨。仁宗庆历二年进士。调蕲水尉，历知双流、宣化、南陵三县。赵抃、唐介交荐之，入判三司。以忤时相，出通判广州。神宗元丰中召对，王安石怒其讥议新法，又谓党于司马光，因废弃十余年。哲宗元祐间起为江淮等路发运副使。有《新丰集》。